โครงการทุนวิจโยปการประจำปีทางด้านวิชาการและวิจัยแก่คณาจารย์คณะอักษรศาสตร์   
จุฬาลงกรณ์มหาวิทยาลัย ปีงบประมาณ พ.ศ. 2560

**หลักการและเหตุผล**

คณะอักษรศาสตร์ จุฬาลงกรณ์มหาวิทยาลัย มีนโยบายสนับสนุนและส่งเสริมคณาจารย์ในคณะฯให้ผลิตงานวิชาการและงานวิจัยที่มีคุณภาพทั้งในระดับชาติและนานาชาติ งานวิจัยจึงดำเนินโครงการทุน  
วิจโยปการประจำปีทางด้านวิชาการและวิจัยแก่คณาจารย์คณะอักษรศาสตร์ จุฬาลงกรณ์มหาวิทยาลัย สำหรับปีงบประมาณ พ.ศ. 2560 เพื่อให้คณาจารย์ได้ใช้ทุนดังกล่าวในการดำเนินกิจกรรมและ / หรือซื้อวัสดุสำนักงาน วัสดุการศึกษาที่จะก่อให้เกิดประโยชน์ในการผลิตงานวิชาการและวิจัยในปีงบประมาณ 2560

**วัตถุประสงค์**

เพื่อให้คณาจารย์คณะอักษรศาสตร์ จุฬาลงกรณ์มหาวิทยาลัย นำไปใช้ในกิจกรรมและ/หรือซื้อวัสดุสำนักงาน วัสดุการศึกษา อันจะก่อให้เกิดประโยชน์ในการผลิตงานวิชาการและวิจัย

**ประโยชน์ / ผลผลิตที่จะเกิดขึ้นจากการใช้ทุนวิจโยปการ**

1. โครงการที่จะผลิตผลงานวิชาการและวิจัยในปีถัดไป
2. บทความวิชาการ (ส่วนหนึ่งของบทความ หรือบทความฉบับสมบูรณ์)
3. บทความวิจัย (ส่วนหนึ่งของบทความ หรือบทความฉบับสมบูรณ์)
4. การเข้าร่วมการประชุมวิชาการระดับชาติ/นานาชาติ
5. การเสนอผลงานวิชาการระดับชาติ/นานาชาติ

**ระยะเวลา**

1 ธันวาคม 2559 – 30 กันยายน 2560

**งบประมาณ**

ทุนสนับสนุนดังกล่าวสำหรับปีงบประมาณ พ.ศ. 2560 จำนวน 400,000.00 บาท   
(สี่แสนบาทถ้วน) อาจารย์สามารถขอได้คนละ 10,000.00 บาท (หนึ่งหมื่นบาทถ้วน)

จำนวนงบประมาณ 40 ทุน x 10,000 บาท = 400,000.00 บาท